钦定古今图书集成/明伦汇编/氏族典/第064卷 > 《廖用贤尚友录》 > 闾和
## 钦定古今图书集成/明伦汇编/氏族典/第064卷 > 《廖用贤尚友录》 > 闾和

按《晋书赵王伦传》：“伦拜车骑将军，谄事中宫，为贾后
所亲信。愍怀太子废，使伦领右军将军。时司马雅、许
超尝给事东宫，伤太子无罪，谋废贾后，复太子，乃说
伦嬖人孙秀，秀许诺，言于伦，伦纳焉。太子既遇害，超、
雅惧后难，欲悔其谋，乃辞疾。秀复告右卫佽飞督闾
和，和从之。期四月三日景夜，一筹以鼓声为应。至期”
乃矫诏开门夜入，陈兵道南，遣齐王冏将三部司马
百人，排阁而入，废贾后为庶人，幽之于建始殿。